
Δικαστική προστασία κατά το στάδιο που προηγείται της 
σύναψης συμβάσεων φορέων οι οποίοι λειτουργούν 
στους τομείς του ύδατος, της ενέργειας, των μεταφο¬ 
ρών και των τηλεπικοινωνιών σύμφωνα με την οδηγία 
92/13/ΕΟΚ και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Πεδίο εφαρμογής 

Οι διαφορές που αναφύονται κατά τη διαδικασία που 
προηγείται της σύναψης συμβάσεων φορέων, οι οποίοι 
λειτουργούν στους τομείς του ύδατος, της ενέργειας, των 
μεταφορών και των τηλεπικοινωνιών, διέπονται από τις 
διατάξεις του παρόντος νόμου, εφόσον η σύμβαση εμπί¬ 
πτει στο πεδίο εφαρμογής της οδηγίας 93/38/ΕΟΚ (ΕΕ1_ 
199 της 9.8.1993), η οποία έχει μεταφερθεί στην εσωτερι¬ 
κή έννομη τάξη με το π.δ. 57/2000 (ΦΕΚ 45 Α'). 

Άρθρο 2 

Έκταση δικαστικής προστασίας 

1. Κάθε ενδιαφερόμενος, ο οποίος έχει ή είχε συμφέρον 
να του ανατεθεί συγκεκριμένη σύμβαση από τις αναφε- 
ρόμενες στο άρθρο 1 του παρόντος και έχει υποστεί ή εν¬ 
δέχεται να υποστεί ζημία από παράβαση της κοινοτικής ή 
εσωτερικής νομοθεσίας, δικαιούται να ζητήσει προσωρι¬ 
νή δικαστική προστασία, ακύρωση ή αναγνώριση ως άκυ¬ 
ρης της παράνομης πράξης του αναθέτοντος φορέα και 
επιδίκαση αποζημίωσης. 

2. Για την έκταση της δικαστικής προστασίας και την ε¬ 
κτέλεση των δικαστικών αποφάσεων, με την επιφύλαξη ό¬ 
σων ορίζονται ειδικότερα στις επόμενες παραγράφους, 
εφαρμόζονται οι διατάξεις των άρθρων 2 (παρ. 2), 3, 4, 5 
(παρ. 1 και2 εδ. β') και6του ν. 2522/1997 (ΦΕΚ 178 Α'). 

3. Ο ενδιαφερόμενος, όταν υποβάλλει αίτηση αποζη¬ 
μίωσης για δαπάνες στις οποίες υποβλήθηκε για την προ¬ 
ετοιμασία της προσφοράς ή τη συμμετοχή σε διαδικασία 
σύναψης σύμβασης, υποχρεούται να αποδείξει, εκτός α¬ 
πό τις δαπάνες, μόνο την παράβαση της κοινοτικής νομο¬ 
θεσίας της σχετικής με τη σύναψη συμβάσεων ή των εθνι¬ 


κών κανόνων εφαρμογής της και ότι είχε όντως πιθανότη¬ 
τα ανάληψης της σύμβασης, την οποία πιθανότητα όμως 
έχασε, λόγω της παράβασης αυτής. 

Άρθρο 3 
Διαπίστωση 

1. Οι αναθέτοντες φορείς έχουν τη δυνατότητα να προ¬ 
σφεύγουν στη διαπιστωτική διαδικασία, όπως αυτή προ- 
βλέπεται από την ελληνική έκδοση του Ευρωπαϊκού Προ¬ 
τύπου ΕΝ 45503, προκειμένου να τους χορηγείται βεβαί¬ 
ωση ότι κατά δεδομένη στιγμή οι διαδικασίες σύναψης 
των συμβάσεων που αναφέρονται στο άρθρο 1 του παρό¬ 
ντος είναι σύμφωνες με τη σχετική κοινοτική νομοθεσία, 
καθώς και με τους εθνικούς κανόνες εφαρμογής της. 

2. Το Εθνικό Συμβούλιο Διαπίστευσης που έχει συστα- 
θείμετο ν. 2231/1994 (ΦΕΚ 139 Α'), όπως τροποποιήθηκε 
με το ν. 2642/1998 (ΦΕΚ 216 Α'), είναι αρμόδιο να διαπι¬ 
στεύει επιβεβαιωτές και φορείς επιβεβαίωσης σύμφωνα 
μετά οριζόμενα στο Ελληνικό Πρότυπο το οποίο αποτελεί 
την ελληνική έκδοση του Ευρωπαϊκού Προτύπου ΕΝ 
45503. 

3. Επιτρέπεται στους αναθέτοντες φορείς να χρησιμο¬ 
ποιούν σύστημα επιβεβαίωσης, το οποίο έχει εγκαθιδρυ- 
θεί από άλλο Κράτος-Μέλος της Ευρωπαϊκής Ένωσης. 

Άρθρο 4 

Συνεργασία των ελληνικών αρχών με την 
Ευρωπαϊκή Επιτροπή 

Γ ια τη συνεργασία των ελληνικών αρχών με την Ευρω¬ 
παϊκή Επιτροπή εφαρμόζονται οι διατάξεις του άρθρου 7 
του ν. 2522/1997, με τις ακόλουθες τροποποιήσεις: 

α. Οι προθεσμίες των παραγράφων 1 και 2 του άρθρου 
7 του ν. 2522/1997 που αναφέρονται στην υποχρέωση 
διαβίβασης στοιχείων στην Ευρωπαϊκή Επιτροπή και την 
αποστολή στοιχείων στην αρμόδια υπηρεσία του Υπουρ¬ 
γείου, ορίζονται σε τριάντα (30) και δεκαπέντε (15) ημέ¬ 
ρες, αντίστοιχα. 

β. Η κατά την παρ. 1 στοιχείο β' και παρ. 3 του άρθρου 7 
του ίδιου νόμου γνωστοποίηση στην Επιτροπή ότι δεν έγι¬ 
νε καμία επανορθωτική ενέργεια μπορεί, ιδίως, να βασί¬ 
ζεται στο γεγονός ότι για την πιθανολογούμενη παράβα¬ 
ση έχει ήδη ασκηθεί ένδικο βοήθημα , οπότε η υπηρεσία 
του αρμόδιου Υπουργείου ενημερώνει την Ευρωπαϊκή Ε- 

πιτροπή για το αποτέλεσμα της δίκης, όταν αυτό γίνει 
γνωστό. 

γ. Οι αναθέτοντες φορείς οφείλουν να διαβιβάζουν στο 
αρμόδιο Υπουργείο τα αναφερόμενα στην παρ. 5 του άρ¬ 
θρου 7 του ν. 2522/1997 στοιχεία έως τις 10 Φεβρουάρι¬ 
ου κάθε έτους. 

δ. Ως αρμόδιο Υπουργείο νοείταιτο Υπουργείο το οποίο 
έχει κατά νόμο την εποπτεία ή τον έλεγχο του αναθέτο- 
ντος φορέα. 

Άρθρο 5 
Συμβιβασμός 

1. Κάθε πρόσωπο που έχει ή είχε συμφέρον να του ανα¬ 
τεθεί μία σύμβαση από τις αναφερόμενες στο άρθρο 1 
του παρόντος και το οποίο θεωρεί ότι, στα πλαίσια της 
διαδικασίας σύναψης της σύμβασης αυτής, έχει υποστεί 
ή υπάρχει κίνδυνος να υποστεί βλάβη λόγω παραβίασης 
της σχετικής κοινοτικής νομοθεσίας ή των εθνικών κανό¬ 
νων εφαρμογής της, μπορεί να ζητήσει την υπαγωγή της 
υπόθεσης σε διαδικασία συμβιβασμού, σύμφωνα με τις 
διατάξεις του παρόντος άρθρου. 

2. Η αίτηση για την υπαγωγή στη διαδικασία συμβιβα¬ 
σμού υποβάλλεται εγγράφως είτε στην Επιτροπή είτε στο 
Υπουργείο Ανάπτυξης είτε στο Υπουργείο Περιβάλλο¬ 
ντος, Χωροταξίας και Δημόσιων Έργων είτε στο Υπουρ¬ 
γείο Μεταφορών και Επικοινωνιών. Οι ελληνικές αρχές 
διαβιβάζουν την αίτηση στην Επιτροπή εντός είκοσι (20) 
ημερών από την υποβολή της. 

3. Όταν η Επιτροπή κρίνει, βάσει της αίτησης που προ- 
βλέπεται στην παράγραφο 1 του παρόντος άρθρου, ότι η 
διαφορά αφορά την ορθότητα εφαρμογής του κοινοτικού 
δικαίου, καλεί τον αναθέτοντα φορέα να δηλώσει εάν 
προτίθεται να συμμετάσχει στη διαδικασία συμβιβασμού. 
Εάν ο αναθέτων φορέας αρνηθεί να συμμετάσχει, τότε η 
Επιτροπή πληροφορεί το πρόσωπο που υπέβαλε την αί¬ 
τηση ότι η διαδικασία δεν μπορεί να αρχίσει. Εάν ο ανα¬ 
θέτων φορέας δώσει τη συγκατάθεσή του, τότε εφαρμό¬ 
ζονται οι διατάξεις των παραγράφων 4 έως 7 αυτού του 
άρθρου. 

4. Η Επιτροπή προτείνει, το ταχύτερο δυνατόν, ένα δια¬ 
μεσολαβητή, από κατάλογο ανεξάρτητων προσώπων που 
έχουν εξουσιοδοτηθεί προς τούτο. Τον κατάλογο αυτόν 
καταρτίζει η Επιτροπή ύστερα από διαβούλευση με τη 
συ μβουλευτική επιτροπή για τις δημόσιες συμβάσεις ή, ε¬ 
άν πρόκειται για τους αναθέτοντες φορείς οι δραστηριό¬ 
τητες των οποίων ορίζονται από το άρθρο 2 παρ. 2 στοι¬ 
χείο δ'της οδηγίας 93/38/ΕΟΚ, ύστερα από διαβούλευση 
με τη συμβουλευτική επιτροπή για τις συμβάσεις του το¬ 
μέα τηλεπικοινωνιών. 

Κάθε μέρος που συμμετέχει στη διαδικασία συμβιβα¬ 
σμού δηλώνει εάν δέχεται το διαμεσολαβητή και ορίζει έ¬ 
ναν πρόσθετο διαμεσολαβητή. Οι διαμεσολαβητές μπο¬ 
ρούν να καλέσουν δύο άλλα άτομα το πολύ, ως εμπειρο¬ 
γνώμονες, για να τους συμβουλεύονται κατά τις εργασίες 
τους. Τα μέρη που συμμετέχουν στη διαδικασία συμβιβα¬ 
σμού και η Επιτροπή, μπορούν να εξαιρούντουςπραγμα- 
τογνώμονες που κάλεσαν οι διαμεσολαβητές. 

5. Οι διαμεσολαβητές παρέχουν στο πρόσωπο που ζή¬ 
τησε την εφαρμογή της διαδικασίας συμβιβασμού, στον 
αναθέτοντα φορέα και σε όποιον άλλο υποψήφιο ή προ- 
σφέροντα που συμμετέχει στην εν λόγω διαδικασία σύνα¬ 


ψης της σύμβασης, τη δυνατότητα να εκθέσει εγγράφως 
ή προφορικώς το ιστορικό της διαφοράς. 

Οι διαμεσολαβητές προσπαθούν να επιτύχουν το συ¬ 
ντομότερο συμφωνία μεταξύ των μερών, σύμφωνα προς 
το κοινοτικό δίκαιο. 

Οι διαμεσολαβητές ενημερώνουν την Επιτροπή για τα 
πορίσματα και για τα αποτελέσματα στα οποία κατέλη¬ 
ξαν. 

6. Το πρόσωπο που ζήτησε την εφαρμογή της διαδικα¬ 
σίας συμβιβασμού και ο αναθέτων φορέας δικαιούνται, α- 
νά πάσα στιγμή, να θέσουν τέρμα στη διαδικασία. 

7. Το πρόσωπο που ζήτησε την εφαρμογή της διαδικα¬ 
σίας συμβιβασμού και ο αναθέτων φορέας φέρουν τα έ¬ 
ξοδα της συμμετοχής τους, εκτός αν τα μέρη αποφασί¬ 
σουν διαφορετικά. Επιπροσθέτως, έκαστος φέρει το ήμι- 
συ των εξόδων της διαδικασίας, χωρίς να συμπε- 
ριλαμβάνονται τα έξοδα των παρεμβαινόντων μερών. 

8. Όταν, στα πλαίσια δεδομένης διαδικασίας για τη σύ¬ 
ναψη σύμβασης, ένας ενδιαφερόμενος κατά την έννοια 
της παραγράφου 1, εκτός από το πρόσωπο που ζήτησε 
την εφαρμογή της διαδικασίας συμβιβασμού, έχει ασκή¬ 
σει βοήθημα, ο αναθέτων φορέας ενημερώνει σχετικά 
τους διαμεσολαβητές. Οι διαμεσολαβητές ενημερώνουν 
τον ενδιαφερόμενο ότι έχει ζητηθεί η εφαρμογή της δια¬ 
δικασίας συμβιβασμού και τον καλούν να δηλώσει εντός 
τακτής προθεσμίας εάν συμφωνεί να συμμετάσχει στη 
διαδικασία αυτή. Εάν ο ενδιαφερόμενος αρνηθεί να συμ- 
μετάσχει ή εάν παρέλθει άπρακτη η ορισθείσα προθε¬ 
σμία, οι διαμεσολαβητές μπορούν να αποφασίσουν, δια 
πλειοψηφίας εφόσον είναι αναγκαίο, να τερματίσουν τη 
διαδικασία συμβιβασμού, εάν κρίνουν ότι η συμμετοχή 
του προσώπου αυτού είναι απαραίτητη για την επίλυση 
της διαφοράς, αμέσως δε κοινοποιούν στην Επιτροπή την 
απόφασή τους αυτή με πλήρη αιτιολογία. 

9. Τα μέτρα που λαμβάνονται κατ’ εφαρμογή των διατά¬ 
ξεων του παρόντος άρθρου δεν θίγουν: 

α) Τα μέτρα που ενδέχεται να λάβουν η Επιτροπή ή οι ελ¬ 
ληνικές αρχές κατ’ εφαρμογή των άρθρων 226(169) και 
227(170) της Συνθήκης ή κατ’ εφαρμογή του άρθρου 4 
του παρόντος. 

β) Τα δικαιώματα του προσώπου που ζήτησε την εφαρ¬ 
μογή της διαδικασίας συμβιβασμού, τα δικαιώματα του α- 
ναθέτοντος φορέα ή τα δικαιώματα οποιουδήποτε άλλου 
προσώπου. 

Άρθρο 6 

1. Στο άρθρο 30 του Κώδικα Ποινικής Δικονομίας προ¬ 
στίθεται παράγραφος 3 ως εξής: 

"3. Σε υποθέσεις εξαιρετικής φύσεως που συνταράσ¬ 
σουν την κοινή γνώμη ο Υπουργός Δικαιοσύνης μπορεί να 
ζητήσει από τον εισαγγελέα του Αρείου Πάγου να διατά¬ 
ξει την κατά απόλυτη προτεραιότητα διεξαγωγή της ποι¬ 
νικής διαδικασίας σε οποιαδήποτε φάση της ή και από το 
αρμόδιο δικαστήριο των εφετών να εφαρμόσει τις διατά¬ 
ξεις του άρθρου 29 παράγραφοι 2 και 3.". 

2. Το άρθρο 35 του Κώδικα Ποινικής Δικονομίας τροπο¬ 
ποιείται ως εξής: 

"Άρθρο 35 

Ανώτατη διεύθυνση στην ανάκριση 

Η ανώτατη διεύθυνση στην ανάκριση ανήκει στον ει- 

σαγγελέα εφετών, που έχει επιπλέον το δικαίωμα να ε¬ 
νεργεί, προσωπικά ή με κάποιον από τους αντιεισαγγε¬ 
λείς που υπάγονται σε αυτόν, προκαταρκτική εξέταση 
σύμφωνα με το άρθρο 31 παράγραφος 1 για κάθε έγκλη¬ 
μα που γίνεται μέσα στην περιφέρειάτου. Το ίδιο δικαίω¬ 
μα έχει και ο εισαγγελέας του Αρείου Πάγου, ο οποίος ε¬ 
πίσης μπορεί να διατάσσει στις περιπτώσεις του άρθρου 
30 παράγραφος 3 τη διεξαγωγή της ανάκρισης κατά α¬ 
πόλυτη προτεραιότητα.". 

Άρθρο 7 
Έναρξη ισχύος 

1. Η ισχύς των διατάξεων του παρόντος νόμου αρχίζει 
δύο (2) μήνες από τη δημοσίευσή του στην Εφημερίδα 
της Κυβερνήσεως. 

2. Οι διατάξεις του παρόντος νόμου διέπουντις διαφο¬ 
ρές που αναφύονται από πράξεις ή παραλείψεις, οι οποί¬ 
ες εκδίδονται ή συντελούνται μετά την έναρξη ισχύος 
του. 

Παραγγέλλομε τη δημοσίευση του παρόντος στην Ε¬ 


φημερίδα της Κυβερνήσεως και την εκτέλεση του ως νό¬ 
μου του Κράτους. 

Αθήνα, 3 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 


Γ. ΠΑΠΑΝΤΩΝΙΟΥ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΞΩΤΕΡΙΚΩΝ 

Ε. ΠΑΠΑΖΩΗ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 3 Νοεμβρίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































